Brayan Sims

**Brayan Kendall Sims** (;  16.9.1978 — Pensilvaniya Nümayəndələr Palatasının 182-ci bölgəsindən olan ABŞ Demokrat Partiyasının üzvü. 2012-ci ildə nümayəndə qismində seçilmiş Brayan Sims, eyni zamanda vəkil və LGBT vətəndaş hüquqlarının müdafiəçisi kimi də aktiv fəaliyyət göstərir. Bundan başqa, Sims Pensilvaniya tarixində qanunverici məclisə seçilmiş ilk açıq homoseksual üzvdür.
## Həyatı və karyerası
Sims Vaşinqton şəhərində, iki ordu üzvü olan podpolkovnik ailəsində anadan olmuşdur. Pensilvaniya ştatına 1990-cı ildə köçməzdən öncə, Brayan Sims düz yeddi ayrı ştatda yaşamışdır. Magistratura təhsilini 2000-ci ildə Blommsburq Universitetində tamamlayan Sims, 2001-ci ildən həmin Universitetin nəzdində yaradılmış futbol komandasının ikinci kapitanı olmuş və alim-idmançı kimi məşhurlaşmışdır. Universitetin ikinci kursunda təhsil alarkən, Sims II divizionun ən uzun mövsümü zamanı komanda yoldaşlarına homoseksual olduğunu açıq şəkildə etiraf edir. Bunun nəticəsində o, NCAA (Milli Tələbə İdmanı Assosiasiyası) və regional All-American turnirinin kapitanı kimi, turnir tarixinin yeganə açıq homoseksual kimliyə sahib kollec futbol kapitanı olur.

2004-cü ildə Miçiqan Universitetinin hüquq fakültəsində oxuyarkən, Sims beynəlxalq və müqayisəli hüquq sahəsində Hüquqşünaslıq Doktoru () dərəcəsini almışdır.

Dövlət aparatında işləməzdən öncə, Sims Filadelfiyada yerləşən Siyasət və Planlaşdırma Təşkilatı üçün personal müşavir kimi fəaliyyət göstərmişdir. O, bu vəzifədə vəkil, hüquqşünas və yerli ictimaiyyətçilərlə birlikdə başlanğıcda əmlak və cinsi ayrı-seçkilik məsələləri ilə daha sonra isə təbiət mühafizəsi kimi müxtəlif xarakterli bir sıra hüquqi problemlər üzərində çalışmışdır.
## Fəallığı və dövlət vəzifəsinə seçkisi

Brayan Sims *[[:en:Equality Pennsylvania|Equality Pennsylvania]]* (Pensilvaniyada bərabərlik) adlı qurumun prezidenti və Filadelfiya Gey və Lezbiyan Vəkillər Birliyinin (GALLOP) sədri kimi öz vəzifəsini yerinə yetirdi, lakin 2011-ci ildə o, hər iki vəzifədən istefa etməyə məcbur olur. Sims təhsilini davam etdirmək və gələcəkdə mütərəqqi siyasi dəyişikliklərə imza atmaq arzusu ilə, eyni zamanda Mütərəqqi Liderlik Mərkəzinə (bura xüsusi lider kadrların hazırlanması ilə məşğul olan qeyri-kommersiya təşkilatıdır) və Milli Gey & Lezbiyan Qələbə Fondu adlı ABŞ-nin siyasi fəaliyyət komitəsinə üzv olur. Təhsil zamanı əldə etdiyi uğurları münasibətilə, o, 2010-cu ildə Milli LGBT Assosiasiyası tərəfindən tərtib edilmiş *ABŞ-nin 40 ən perspektivli gey və lezbiyan hüquqşünası* adlı siyahıda birinci yeri tutmuşdur.

2011-ci ildə Filadelfiya şəhər mərkəzini və Cənubi Filadelfiya bölgəsini təmsil edən Sims, 182-ci dairə üçün Pensilvaniya Nümayəndələr Palatasında keçirilən seçkilərdə öz namizədliyini irəli sürmək niyyətini bəyan etmişdir. 2012-ci ilin noyabr ayında keçirilən parlament seçkiləri nəticəsində respublikaçılar Filadelfiyada məğlubiyyətə uğradılar. Buna görə də, səsvermənin ilkin yekunları üzrə Brayan 182-ci dairədən olan demokrat partiya nümayəndəsi, 28 yaşlı Babetta Cozefsi keçərək nəhayət Nümayəndələr Palatasına üzv olmuşdur.

Sims Pensilvaniya Baş Assambleyasına seçilən ilk açıq gey şəxs idi. Pensilvaniya ştatı təmsilçilərinin xidmət müddəti və qanunvericilik vəzifələri dekabrın ilk günü rəsmən başladığından, onun andiçmə mərasimi 2013-cu il yanvarın 1-dək uzadılmışdır. Bundan başqa Brayan Sims Pensilvaniyanın Hantinqton dairəsindən seçilmiş Mayk Flek kimi homoseksual qanun qoruyucusu idi və həmin gün nəşr olunan bir neçə qəzetdə uzun bir məqalə mövzusuna çevrilmişdir.

## Pensilvaniya ştatının Nümayəndələr Palatası
2013-cü ilin iyununda Ali Məhkəmə tərəfindən nikahı müdafiə edən qanun kanstitusion hesab edilmədikdən sonra Sims Pensilvaniya evində qərarı dəstəkləyən nitq söyləməyə cəhd etdi. Nitq söyləməsi üçün Brayana təzyiq etməyən azsaylı təmsilçilərdən biri olan Deril Metkalf deyir ki, "Mən inanıram ki, bu hakimiyyət orqanının üzvü kimi, kimisə, son hesabda Tanrının sözünə və Tanrının hökmünə qarşı çıxacaq şərhlər səsləndirməyə məcbur etməməliyik".

Bərabərlik və vətəndaş hüquqlarının qorunmasının tərəfdarı olan Sims, 3 oktyabr 2013-cü ildə Demokratlar partiyasından olan həmkarı Stiv MakKarterlə birlikdə  Pensilvaniyada eynicinsli nikahların rəsmiləşdirilməsi təklifi ilə çəxəş etdilər. Həmçinin Sims, Erin Molçani ilə birlikdə əmək haqqının həcmində gender fərqini azaltmağa və ləğv etmək və həmçinin Cerald Mülleri ilə birlikdə utandırıcı reparativ terapiya təcrübəsinin qadağan edilməsi üçün qanun layihəsi hazırlayaraq təqdim etmişdir.

Sims həmçinin LGBT vətəndaş hüquqları məsələləri üzrə federal qanunvericiləri ilə işində uğur görürdü. O, 28 mart 2013-cü ildə ABŞ Senatoru və Pensilvaniya ştatından olan demokrat Bob Keysiyə açıq məktub yazaraq, onu eynicinsli nikahların rəsmiləşdirilməsi üzrə açıq çıxış etməyi çağırmışdır. Üç gün sonra, yəni 2013-cü il aprelin 1-də senator Keysi qəzetlərin birinə verdiyi müsahibəsində eynicinsli nikahları açıq şəkildə dəstəklədiyini bildirmişdir.

Səkkiz ay sonra, yəni 1 noyabr 2013-cü ildə ABŞ Senatında (ENDA) məşğulluq məsələləri üzrə Qanunun qeyri ayrı-seçkilik haqqında keçiriləcək səsvermə ərəfəsində, Sims ABŞ-nin respublikaçı senatoru Pet Tumiyə məktub göndərərək, onu qanunvericilikdə LGBT vətəndaş hüquqlarının xeyrinə səs verməsini xahiş etmişdir. Bir neçə gün sonra qanun səsverməyə çıxarılır və senator Tumi bu qanun layihəsinin lehinə səs verir.

Bundan əlavə o qeyd edir ki, yaxın zamanda Ali Məhkəmənin nikahı müdafiə edən və Kaliforniyanın homofob düzəlişini neytrallaşdıran qərarı "alov yandırmağa kömək edib" və nəticədə onun bir çox kolleqaları məhz bu dəqiqə bu qanun layihəsinə səs verməyə hazırdılar. Qanun layihəsinə izahedici qeyddə deyilir ki, nikah "iki insan arasında mülki-hüquqi birliyi kimi yenidən müəyyənləşdiriləcək", lakin bu dəfə qanunda bu iki insanın mütləq kişi və qadın olması göstərilməyəcək. Sims bununla belə, eynicinsli cütlüklər üçün kilsə nikahını yerinə yetirməkdən imtina edən dini təşkilatların sanksiyalara məruz qalmayacaqlarını bildirmişdir. Beləliklə, Sims-Makkarterin qanun layihəsi ştatın Nümayəndələr Palatasında təqdim olunmuş nikah bərabərliyi haqqında ilk sənəddir. Bundan öncə, legislaturanın digər üzvü sayılan Mark Koen "eynicinsli mülki partnyorluq" qanun layihəsini irəli sürmüşdür.

11 noyabr 2013-cü ildə Sims respublikaçı dövlət nümayəndəsi Brayan Katler ilə birlikdə Pensilvaniya hakimlərinin xidmətlərə əsaslanan seçim sistemlərini əvəz edən qanun layihəsini tərtib etmişdilər. O, partiyalararası əməkdaşlığın, eləcə də Demokrat və Respublika partiyalarının qarşılıqlı birliyin tərəfdarı olduğuna görə ictimaiyyətin diqqətini cəlb etmişdir.

## İstinadlar

## Xarici keçidlər
*Brian Sims for Pennsylvania Kampaniyanın rəsmi internet saytı
*State Representative Brian Sims Partiya məclisinin rəsmi saytı
*Representative Brian Sims (D) PA evinin rəsmi internet saytı